RJ Barrett

Rovanas Aleksandras „Ar Džei“ Baretas jaunesnysis (, g. 2000 m. birželio 14 d.) – Kanados krepšininkas, žaidžiantis NBA lygoje besivaržančioje Toronto „Raptors“ komandoje.

 Karjera universitete 
Baretas rungtyniavo Diuko universiteto krepšinio komandoje nuo 2018 iki 2019 m.

Debiutiniame sezone sužaidė 38-ias rungtynes ir vidutiniškai pelnė po 22,6 taško bei atkovojo po 7,6 kamuolio.https://goduke.com/news/2017/11/1/210461052.aspx

 Profesionali karjera 
2019 m. NBA naujokų biržoje Niujorko „Knicks“ komanda jį pasirinko trečiuoju šaukimu. 2022 m. rugsėjo 1 d. pasirašė ketverių metų sutarties pratęsimą su Niujorko „Knicks“, kurio vertė siekė 120 mln. JAV dolerių.RJ Barrett signs contract extension with Knicks, nba.com

2023 m. gruodžio 30 d. „Knicks“ kartu su Immanuel Quickley iškeitė Baretą į Toronto „Raptors“.

 Nacionalinė rinktinė 
Atstovavo Kanados jaunimo krepšinio rinktinei 2015 m. jaunimo iki 16 metų Amerikos krepšinio čempionate, kuriame iškovojo sidabrą. Čempionate vidutiniškai pelnė po 14,6 taško – daugiausiai rinktinėje.TEAM: Canada, fibaamericas.com 2017 m. jaunimo iki 19 metų pasaulio krepšinio čempionate iškovojo aukso medalį ir buvo išrinktas čempionato naudingiausiu žaidėju. Vidutiniškai pelnė po 21,6 taško – daugiausiai čempionate.

2018 m. birželį debiutavo Kanados vyrų krepšinio rinktinėje rungtynėse prieš Kinijos vyrų krepšinio rinktinę.R.J. Barrett leads Canada to victory in national team debut, cbc.ca

Rinktinei atstovavo 2023 m. pasaulio krepšinio čempionate, kuriame iškovojo bronzą, bei 2024 m. vasaros olimpinėse žaidynėse.

 Išnašos 

Kategorija:Kanados krepšininkai
Kategorija:Kanados olimpiečiai